НАСТАВНО-НАУЧНОМ ВЕЋУ

ФИЛОЗОФСКОГ ФАКУЛТЕТА

УНИВЕРЗИТЕТА У БЕОГРАДУ

ИЗВЕШТАЈ О ИСПУЊЕНОСТИ УСЛОВА ЗА ИЗБОР ДР МАРИЈЕ РАДОМАН У ЗВАЊЕ НАУЧНИ САРАДНИК

Наставно-научно веће Филозофског факултета у Београду на седници одржаној 21.02.2019. године изабрало нас је у комисију за избор Марије Радоман, доктора социологије и истраживача-сарадника Филозофског факултета у Београду, у звање НАУЧНИ САРАДНИК. Након прегледа документације коју је приложила кандидаткиња, достављамо Већу следећи извештај.

**ИЗВЕШТАЈ**

**1. Биографски подаци**

Марија Радоман је рођена 1983. године у Никшићу. Основне студије социологије завршила је 2007. године на Одсеку за социологију Филозофског факултета Универзитета у Београду са дипломским радом на тему „Представа о ЛГБТ популацији на десно-екстремистичким веб сајтовима у Србији“. Поред основних студија, Марија Радоман је завршила и двосеместрални курс из родних студија у оквиру Центра за женске студије и истраживање рода у Београду, 2005/2006 године. Докторске студије социологије на Филозофском факултету Универзитета у Београду уписује 2009/2010. године. За време докторских студија, у оквиру програма размене студенета, *Erasmus Mundus Action / BASILEUS V*, боравила је током 2015. године један семестар на Филозофском факултету Свеучилишта у Загребу, а 2016. године као истраживачица на University of Amsterdam (UvA), као добитница стипендије *OPEN SOCIETY SCHOLARSHIP PROGRAMS 2016-17*.

Марија Радоман од 2011. године ради као истраживачица у оквиру Института за социолошка истраживања, Филозофског факултета у Београду, где је део истраживачког тима у оквиру пројекта Изазови нове друштвене интеграције у Србији: концепти и актери (пројекат је подржан од стране Министарства просвете и науке, евиденциони број 179035). Поред тога, била је ангажована на бројним пројектима који се баве темама људских права, рода и положаја ЛГБТ особа у Србији, узела учешће у домаћим и страним научним конференцијама и објавила више стручних текстова и публикација.

**2. Научни и стручни рад кандидата**

Марија Радоман је објавила једно самостално истраживање 2011. године, „Ставови и вредносне оријентације средњошколаца у Србији“ у издању Хелсиншког одбора за људска права. Такође, значајни су и зборници чија је била коуредница као што су зборник „Феминистички форум Филозофског факултета: изабрани радови из студија рода“ (ур. Секулић, Н. Радоман, М. 2016) у издању Института за социолошка истраживања Филозофског факултета, и зборник радова „Lesbian activism in the (Post)Yugoslav Space: Sisterhood and Unity“ (ур. Билић, Б., Радоман, М., 2018) у издању Palgrave Macmillan. Последњи зборник је преведен, tako da je допуњено и проширено издање објавила издавачка кућа из Новог Сада Mediterran Publishing. Овај зборник је значајан јер представља први покушај документовања више од три деценије рада и деловања активисткиња у оквиру лезбејске и феминистичке сцене у Југославији и после. Зборник преплиће акадамеске и активистичке гласове и тиме покушава да интегрише савремене теоријске концепте из области рода и геј и лезбејских студија са конкретним деловањем и сведочењима активисткиња из Словеније, Србије, Хрватске, Македоније, Босне и Херцеговине и Црне Горе.

Марија Радоман је до сада објавила и радове који се односе на до сада мало истраживане теме у области свакодневног живота ЛГБТ популације у Србији, као што је тема родитељства истополно оријентисаних жена (текст “Искуство родитељства истополно оријентисаних жена у Србији”, 2015).

Докторска дисертација кандидаткиње одбрањена 31. јануара 2019. године на Филозофском факултету у Београду, представља први домаћи докторски рад на тему партнерских односа ЛГБТ популације и представља оригинално истраживање области која је мало проучавана код нас а која је у истраживачком смислу веома изазовна, јер је реч о друштвеној групи која је стигматизована и до које је тешко доћи. Поред тога, ово истраживање укључује у академски дискурс категорију сексуалне оријентације као једну од фундаменталних антрополошких и социолошких тема. То није још само једна тема која се природаје традиционалним областима антрополошког и социолошког истраживања и теорије, већ нова парадигма која захтева озбиљно ревидирање категорија рода, партнерства и родитељства. Такође, и у предходним радовима кандидаткиња је показала значајне доприносе отварајући нова поља истраживања.

Такође, Марија Радоман је до сада поред неколико стипендија и боравака у иностранству била и гостујућа предавачица - на Филозофском факултету у Београду у оквиру курса Антропологија рода и сродства (јесењи семестар 2018/19), затим на Комениус Универзитету у Братислави (мај, 2017), и у Истраживачкој станици Петница (2014).

**3. Радови који кандидата квалификују у звање научног сарадника**

У кандидаткињиној библиографији издвајају се следећи радови који је квалификују у звање научног сарадника:

* Марија Радоман. 2018. „Conclusion: Discovering the Lesbian in Us- On Our Ongoing, Never-Ending Struggles“, in: Бојан Билић, Марија Радоман (ed.). *Lesbian activism in the (Post-)Yugoslav Space: Sisterhood and Unity*, Palgrave Macmillan. 189-215. **M14**
* Марија Радоман. 2016. ‘Towards a More Inclusive Pride? Representing Multiple Discriminations in the Belgrade Pride Parade’, Bilić, B., Kajinić, S. (Eds.), in: *Intersectionality and LGBT Activist Politics: Multiple Others in Croatia and Serbia*. Palgrave Macmillan. 171-191. **M14**
* Бојан Билић, Марија Радоман (ур). 2018. „Lesbian activism in the (Post-)Yugoslav Space: Sisterhood and Unity“, Palgrave Macmillan. 1-270. **M17**
* Марија Радоман. 2016. “LGBT перспектива – изазов за савремену социологију”, у часопису: *Социологија*, Социолошко удружење Србије и Црне Горе и Институт за социолошка истраживања Филозофског факултета у Београду, Vol. 58. 324-345. **M24**
* Марија Радоман. 2015. “Ставови и искуства жена о абортусу: резултати квалитативног истраживања са територије Београда”, у часопису: *Социолошки преглед*, Београд: Српско социолошко друштво. 445–467. **M24**
* Марија Радоман. 2012. „Ставови и вредносне оријентације средњошколаца у Србији“, у: *Социолошки преглед*, XLVI No. 2, април-јун. Београд: Српско социолошко друштво. 247–268. **M24**
* Марија Радоман. 2012. “Истраживање ставова ЛГБТ популације о сектору безбедности“, *Филозофија и друштво*, бр.1, Београд: Институт за филозофију и друштвену теорију. 150-171. **M24**
* Марија Радоман. 2011. „Ставови и вредносне оријентације средњошколаца у Србији“, Хелсиншке свеске, бр. 33, Београд: Хелсиншки одбор за људска права. 1-72. **M43**
* Марија Радоман. 2015. „Рестаурација капитализма и положај жена – неолиберални облик капиталистичке регулације и радна права жена у Србији“, у: ур. Весић, Д., Јаџић, М, Вукша, Т. Симовић, В., *Биланс стања – допринос анализи рестаурације капитализма у Србији*, Београд: Центар за политике еманципације. 145-223. **M44**
* Марија Радоман. 2015. “Искуство родитељства истополно оријентисаних жена у Србији”, у: Јарић, И. (ур.) *Политике родитељства: искуства, дискурси и институционалне праксе*, Београд: ИСИФФ. 101-122. **M44**
* Марија Радоман. 2013. “Анализа хомофобије и дискурси о хомосексуалности у Србији”, у: *Промене основних структура друштва Србије у периоду убрзане трансформације*, ур. Лазић, М., Цвејић, С. Београд: Институт за социолошка истраживања, Филозофски факултет у Београду**. M44**
* Марија Радоман. 2019. „Закључак: Откривање лезбејског у нама: О нашим сталним, бескрајним борбама“, у: Билић, Радоман (ур). *Сестринство и јединство: (Пост)југосло(а)венски лезбе(и)јски активизам* (проширено издање). Novi Sad: Mediterran Publishing. 222-245. **M45**
* Марија Радоман. 2017. “Ка инклузивнијем Прајду? Вишеструке дискриминације и београдска Парада поноса”, у: (ур) Кајинић, С. Билић, Б: *На раскршћу опресија: Интерсекционалност и ЛГБТ активизам у Хрватској и Србији*. Београд: Центар за квир студије. 229-257. ISBN 978-86-918149-3-9. **M45**
* Марија Радоман, Ирена Петровић. 2016. „Вредносне оријентације политичке елите: патријархалност, ауторитарност и национализам“, у: *Политичка елита у Србији у периоду консолидације капиталистичког поретка*, ур. Лазић, М. Београд: ИСИ ФФ. 125-148. **M45**
* Марија Радоман. 2014. “Резултати фокус група - ставови ЛГБТ популације о Паради поноса” у: Стојаковић, А. (ур.) *Парада поноса и ЛГБТ популација*, Београд: Центар за квир студије (ЦКС). ИСБН 978-86-918149-0-8. **M45**
* Марија Радоман. 2012. „Проблеми мултикултурализма – феминистичка критика“, у часопису *Политикон*, год. 1, бр. 2. Нови Сад: Војвођанска политиколошка асоцијација. 72-87.
* Бојан Билић, Марија Радоман (ур). 2018. „Сестринство и јединство: (Пост)југосло(а)венски лезбе(и)јски активизам“ (проширено издање). Novi Sad: Mediterran Publishing. **M48**
* Марија Радоман, Јелена Радоман, Јелена Шапић (ур.). 2017. „Како реформа сектора безбедности утиче на људску безбедност у Србији: Поновна процена утицаја реформе сектора безбедности на ЛГБТ популацији“, Београд: Центар за истраживање јавних политика и Мисија ОЕБС-а у Србији. 1-72. **M49**
* Нада Секулић, Марија Радоман (ур.). 2016. „Феминистички форум Филозофског факултета: изабрани радови из студија рода“. Београд: Социолошко удружење Србије и Црне Горе, Институт за социолошка истраживања Филозофског факултета у Београду. 1-330. **M49**
* Марија Радоман. 2017. “Анализа улоге породице у Србији у прихватању LGBTIQ идентитета – Ставови жена које су мајке према хомосексуалности”, у: *Limes*: *У сенци јавних политика: родне политике и родно искуство*, XIV, No.2. 2017, 75-103, Но.2. 75-103 **M51**
* Марија Радоман. 2017. „Бити LGBTTIQ – значења која нас обликују“, у: *Култура*, бр. 157. Београд: Завод за проучавање културног развитка. 203-219. **M51**

**2. Закључак**

Кандидаткиња др Марија Радоман у потпуности је испунила тражене квантитативне и квалитативне услове за стицање звања НАУЧНИ САРАДНИК предвиђене *Правилником о поступку, начину вредновања и квантитативном исказивању научноистраживачких резултата истраживача*. Стога, на основу закључака овог извештаја и увида у поднета документа, комисија предлаже Наставно-научном већу Филозофског факултета у Београду да прихвати предлог за избор др Марије Радоман у звање НАУЧНИ САРАДНИК

У Београду, 22.02.2019. г.

\_\_\_\_\_\_\_\_\_\_\_\_\_\_\_\_\_\_\_\_\_

Др Ивана Спасић

pедовна професорка Филозофског факултета у Београду

\_\_\_\_\_\_\_\_\_\_\_\_\_\_

Др Мина Петровић

pедовнa професоркa Филозофског факултета у Београду

\_\_\_\_\_\_\_\_\_\_\_\_\_\_\_\_\_\_\_\_\_

Др Срђан Продановић

научни сарадник, Институт за филозофију и друштвену теорију