РЕПУБЛИКА СРБИЈА

УНИВЕРЗИТЕТ У БЕОГРАДУ

Филозофски факултет

**ИЗВЕШТАЈ КОМИСИЈЕ ЗА ИЗБОР МИЛИЦЕ НИНКОВИЋ**

**У ЗВАЊЕ ИСТРАЖИВАЧ-ПРИПРАВИК**

Одлуком Наставно-научног већа Филозофског факултета од 21. фебруара 2019. формирана је Комисија за припрему извештаја за **избор Милице Нинковић у истраживачко звање – истраживач приправник** на Филозофском факултету. Комисију чине: проф. др Горан Кнежевић, доц. др Ирис Жежељ и др Љиљана Лазаревић, виши научни сарадник (председница комисије др Ирис Жежељ).

Комисија је прегледала конкурсну документацију, анализирала професионалну делатност кандидаткиње, као и њене научне радове. На основу тога, Комисија подноси следећи извештај, као и предлог који из те анализе следи, а у складу са Законом о научно-истраживачкој делатности и Статутом Филозофског факултета.

**Биографски подаци**

Кандидаткиња за избор у звање – истраживач приправник – Милица Нинковић рођена је 14. августа 1992. године. Студије психологије уписала је 2013. године на Филозофском факултету у Београду. Дипломирала је 2017. године са просеком 9,11. Исте године уписала је мастер студије на Филозофском Факултету у Београду, на Одсеку за психологију и завршила их 2018. године са просечном оценом 10. У пролећном семестру 2019. започела је докторске студије психологије на Филозофском факултету у Београду.

Од зимског семестра 2016. године до данас ангажована је као менторка млађим студентима на предметима Психологија индивидуалних разлика, Психометрија 1 и Психометрија 2.

У зимском семестру 2016. године била је ангажована као демонстраторка на предмету Психологија на Факултету за безбедност Универзитета у Београду.

Сарадница је на семинару психологије у Истраживачкој станици Петница од априла 2017. године.

**Радно искуство**

Од септембра 2018. године запослена је у агенцији за маркетиншка истраживања EyeSee на позицији истраживача.

**Научно-истраживачи рад**

Милица Нинковић је стекла извесно искуство у области научно-истраживачког рада стекла волонтирајући на истраживачким пројектима COST IS1205 - Social psychological dynamics of historical representations in the enlarged European Union и RRPP - Building regional excellence in social identity research.

Поред тога, излагала је радове на међународним научним скуповима *Empirical Studies in Psychology* (Емпиријска истраживања у психологији) 2016., 2017. и 2018. године, као и на скупу *Дани Рамира и Зорана Бујаса* у Загребу 2017. године.

Кандидаткиња је за награду Фонда Катарина Марић за најбољи мастер рад из области психологије. Свој мастер рад на тему улоге комплексних идентитета у међугрупним односима тренутно припрема за објављивање.

Ангажована је и на популаризацији психологије као науке у оквиру манифестација *Фестивал науке* 2015. године.

**Закључак**

Mилица Нинковић остварила је висока постигнућа током основних и мастер академских студија. Такође, 2018. године уписала је докторске студије на Филозофском факултету у Београду на Одељењу за психологију. На тај начин испунила је све формалне услове потребне за добијање звања истраживач-приправник. Поред тога, њена искуства у научно-истраживачком раду из области социјалне психологије, као и до сада остварена научна продукција, показују да је реч о младом истраживачу који завређује подршку у даљем усавршавању на пољу научно-истраживачког рада. На основу свега наведеног, Комисија сматра да **кандидаткиња Милица Нинковић има све потребне услове за стицање звања истраживач-приправник,** при Одељењу за психологију Филозофског факултета у Београду.

Комисија

Доц. др Ирис Жежељ (председница комисије)

Одељење за психологију Филозофски факултет у Београду

Проф. др Горан Кнежевић

Одељење за психологију Филозофски факултет у Београду

др Љиљана Лазаревић, виши научни сарадник

Институт за психологију, Филозофски факултет у Београду

У Београду, 22. фебруар 2019.